**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 03.04.2018, ora 08.00 – 04.04.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 04.04.2018, ora 07.00**

**RÂURI**

**Debitele au fost în general în scădere**, exceptând cursul mijlociu şi inferior al Mureşului şi cursurile inferioare ale Someşului, Crasnei, Timişului şi Prutului, unde au fost în creştere prin propagare.

Se situează peste:

- **COTELE DE ATENȚIE** râurile la stațiile hidrometrice: Crasna – Domăneşti (400+74)-jud.SM, Crasna – Berveni (490+40)-jud.SM, Crişul Negru – Zerind (600+50)-jud.AR, Bega Veche – Cenei (320+8)-jud.TM, Urlui - Furculeşti (150+37)-jud. TR şi Dâmboviţa - Dragomireşti (200+6)-jud. IF.

Debitele se situează în general la valori peste mediile lunare multianuale.

**Debitele vor fi în general în scădere,** exceptând cursul mijlociu şi inferior al Mureşului şi cursurile inferioare ale Someşului şi Prutului, unde vor fi în creştere prin propagare.

Ca urmare a propagării viiturilor formate anterior, se vor mai situa peste **COTELE DE ATENȚIE**,râurile la stațiile hidrometrice: Crasna – Domăneşti (400+40)-jud.SM, Crasna – Berveni (490+30)-jud.SM, Crişul Negru – Zerind (600+20)-jud.AR, Bega Veche – Cenei (320+15)-jud.TM şi Urlui - Furculeşti (150+30)-jud. TR.

**DUNĂRE**

**Debitul la intrarea în ţară (secţiunea Baziaş) în intervalul 03.04 – 04.04.2018 a fost în creştere, având valoarea de 10300 m3/s**, peste media multianuală a lunii aprilie (7900 m3/s).

În aval de Porţile de Fier debitele au fost în creştere pe sectoarele Gruia – Calafat, Olteniţa – Călăraşi şi Isaccea – Tulcea şi în scădere pe sectoarele Bechet – Giurgiu și Cernavodă – Galaţi.

 Se situează peste:

 -FAZA a III-a DE APĂRARE la stația hidrometrică Hârşova (660+10) – jud. CT;

 -FAZA a II-a DE APĂRARE la staţiile hidrometrice: Bechet (600+47) – jud. DJ, Corabia (550+32) – jud. OT, Tr. Măgurele (550+37) – jud. TR, Zimnicea (610+27) – jud. TR, Olteniţa (630+7) – jud. CL, Feteşti (665+6) – jud. IL, Cernavodă (600+31) – jud. CT, Brăila (610+23) – jud. BR și Galaţi (600+14) – jud. GL;

- FAZA I DE APĂRARE la staţiile hidrometrice: Gruia (610+20) – jud. MH, Calafat (550+43) – jud. DJ, Giurgiu (570+65) – jud. GR, Călăraşi (550+75) – jud. CL, Vadu Oii (600+60) – jud. CT, Isaccea (380+116) – jud. TL și Tulcea (320+81) – jud. TL.

**Se menține** AVERTIZAREA HIDROLOGICĂnr. 18 **din 26.03.2018**.

**Debitul la intrarea în ţară (secţiunea Baziaş) va fi creştere (10700 m3/s).**

În aval de Porţile de Fier debitele vor fi relativ staţionare la Gruia şi pe sectorul Cernavodă – Tulcea, în creştere pe sectorul Calafat – Bechet şi în scădere pe sectorul Corabia – Cernavodă.

Nivelurile se vor situa peste:

- FAZA a III-a DE APĂRARE la stația hidrometrică Hârşova, jud. CT;

 - FAZA a II-a DE APĂRAREpe sectoarele Calafat – Zimnicea, Fetești – Cernavodă, Brăila – Galaţi şi la Olteniţa, judeţele Dolj, Olt, Teleorman, Călăraşi, Ialomița, Constanța, Brăila şi Galaţi;

- FAZA I DE APĂRARE la Gruia, Giurgiu, Călăraşi, Vadu Oii şi pe sectorul Isaccea – Tulcea, judeţele Mehedinţi, Giurgiu, Călăraşi, Constanţa şi Tulcea.

Se menţineîn vigoare **AVERTIZAREA HIDROLOGICĂ nr. 18** din 26.03.2018.

**Se situează în faza I de apărare următoarele sectoare de dig:**

-Potelu Corabia – jud. Olt;

- Bujoru – Pietroşani, Zimnicea – Năsturelu, Seaca-Zimnicea amonte, Seaca-Zimnicea aval, incintele îndiguite nr. 2 şi 3-r. Vedea - jud. Teleorman.

- Vedea-Slobozia, Vedea-Petroşani, Malu Roşu - Gostinu şi Gostinu- Greaca –Argeş, jud. Giurgiu;

- Dig Oltina, județul Constanţa;

- Pardina, dig. Sf. Gheorghe (adminstrare ANAR), dig loc. Mahmudia, Periprava (administrare consilii locale) - jud. Tulcea;

**Se situeaza in faza a II-a de aparare urmatoarele sectoare de dig:**

- Brateşul de Jos, Canton 9+400 - jud Galați.

- Călmăţui-Gropeni-Chişcani (comp. 1 şi 2), Vărsătura şi dig Brăila-Dunăre-Siret - județul Brăila.

- Dig Hârşova-Ciobanu (km 2+500, km 13+950), Dig Dunărea (pr. Dunărea), Dig Ostrov, Băneasa, Dunăreni, Raşova, Cochirleni, Ostrov, Raşova, Băneasa, Oltina, Dunăreni, Cochirleni, Seimenii Mici, Zavalu, Topalu I şi II, Hârşova-Ciobanu (C7 km 2+500, C6 km 13+950), Ciobanu-Gârliciu (km 21+950) – jud. Constanța;

- Tulcea, Crişan, Letea, Ostrov-Peceneaga, Peceneaga-Turcoaia, Macin-Iglita-Carcaliu, 23 August-Grindu, Grindu-Canton km 30, Tulcea-Nufăru (administrarea ANAR), dig. loc. Chilia Veche (administrare consilii locale) - jud. Tulcea;

 **Se situeaza in faza a III-a de aparare urmatoarele sectoare de dig:**

- Brateşul de Jos - Canton Ghimia, Dig Bădălan - jud Galați;

- dig Municipiu, Filipoiu, Gemenele, Măicanu, Bălaia, Lunguleţu, Băndoiu, Titcov şi Măraşu din I.M.B, Noianu-Chişcani, Călmăţui-Gropeni-Chişcani (comp. 3) - județul Brăila;

- Dig Ciobanu- Gârliciu (km 19+150, km 25+450), Dig Dunărea - județul Constanţa;

- Gârliciu Dăeni, dig Smârdan 23 August, I şi II, Canton km 30 Ciulineţ, Ciulineţ Isaccea, T. Vladimirescu, Gorgova, dig R3, R4, din administrarea ANAR, dig. loc. Măcin, dig loc. Smârdan, loc. Nufăru-Victoria (administrare consilii locale), dig  Şosea Măcin-Smârdan – administrarea Companiei Naţionale de Străzi şi Drumuri Naţionale - județul Tulcea.

**2.** **Situaţia meteorologică în intervalul 03.04.2018, ora 09.00 – 04.04.2018, ora 06.00**

**ÎN ŢARĂ**

Vremea a fost predominant frumoasă și s-a încălzit în cea mai mare parte a țării, dar cu precădere în vest, centru și nord, unde valorile termice diurne au fost cu 5 până la 10 grade mai mari decât cele din ziua precedentă. Cerul a fost variabil, mai mult senin ziua în regiunile sudice. Vântul a suflat slab și moderat, cu unele intensificări în extremitatea de vest a teritoriului și în sud-est, unde local rafalele au atins 40...50 km/h, precum și în zona montană înaltă, unde au depășit 50...60 km/h, iar temporar în nordul Carpaților Orientali, peste 80 km/h. Temperaturile maxime s-au încadrat între 10 grade la Sulina și 21 de grade la Timișoara, Lugoj, Vărădia de Mureș, Deva, Banloc, Reșița și Bechet. Stratul de zăpadă s-a menținut la munte, la altitudini mari și măsura până la 286 cm (în Masivul Făgăraș). Valorile termice la ora 06 se situau între -2 grade la Toplița și Miercurea Ciuc și 16 grade la Oravița. La începutul intervalului cu totul izolat s-a semnalat ceață în depresiuni.

**LA BUCUREŞTI**

Vremea a fost frumoasă și s-a încălzit ușor față de ziua precedentă. Cerul a fost variabil la senin, iar vântul a suflat slab și moderat. Temperatura maximă a fost de 18 grade la Afumați și Băneasa și 19 grade la Filaret, iar la ora 06 se înregistrau 2 grade la Băneasa, 5 grade la Afumați și 7 grade la Filaret.

**3. Prognoza meteorologică în intervalul 04.04.2018, ora 09.00 – 05.04.2018, ora 09.00**

**ÎN ŢARĂ**

Vremea va fi în general frumoasă și va continua să se încălzească, devenind caldă pentru această dată. Cerul va fi variabil, cu înnorări temporare noaptea, când izolat vor fi ploi slabe în nord-vest și la munte. Vântul va sufla slab și moderat, cu unele intensificări pe crestele montane, în extremitatea de vest a țării și pe litoral. Temperaturile maxime se vor încadra între 17 și 24 de grade, mai mici pe litoral, unde se vor situa între 10 și 14 grade. Minimele termice vor fi cuprinse între -1 grad în depresiunile din estul Transilvaniei, unde vor mai fi condiții de formare a brumei și 12 grade în Dealurile de Vest. Îndeosebi spre sfârșitul intervalului și cu precădere în regiunile sudice și estice, pe arii restrânse va fi ceață.

**LA BUCUREŞTI**

Vremea va fi în general frumoasă și caldă. Cerul va fi variabil, iar vântul va sufla slab până la moderat. Temperatura maximă va fi de 22...23 de grade, iar cea minimă de 7...8 grade. Spre sfârșitul intervalului vor fi condiții de ceață.

**4. Buletin nivometeorologic valabil pentru masivele Bucegi şi Făgăraş (versantul nordic)**

**emis pentru perioada 03 aprilie 2018 ora 21 – 04 aprilie 2018 ora 21.**

**STAREA STRATULUI DE ZĂPADĂ în ultimele 24 de ore:**

Vremea s-a încălzit faţă de ziua precedentă. Cerul a fost variabil, temporar noros în cursul zilei de ieri când s-au semnalat ninsori slabe ce au avut şi caracter de aversă. Vântul a suflat slab şi moderat, cu intensificări temporare ce au depăşit 60 km/h, mai ales în zona înaltă unde a spulberat zăpada. Local s-a semnalat ceață, asociată în zonele înalte şi cu depunere de chiciură. În zona înaltă din Făgăraş, şi anume la Bâlea Lac, au fost observate curgeri superficiale de zăpadă de la altitudini de peste 2200 metri, de pe mai multe expoziţii. Stratul de zăpadă a scăzut uşor, exceptând zona înaltă din Făgăraş, unde a crescut cu 4 cm. La ora 15 acesta măsura 286 cm la Bâlea-Lac, 214 cm la Vf. Omu, 50 cm la Sinaia, iar la Fundata şi Predeal e discontinuu.

**EVOLUŢIA VREMII PENTRU INTERVALUL 03.04.2018 ora 21 – 04.04.2018 ora 21:**

Vremea va continua să se încălzească. Cerul va fi variabil, cu unele înnorări temporare. Vântul va sufla slab şi moderat, cu intensificări locale din sector predominant sud-vestic, care în zona înaltă vor mai depăşi temporar 40-50 km/h. Stratul de zăpadă va continua să scadă, mai ales la altitudinile mai mici de 1700 metri.

**Peste 1800 m:** temperaturi minime: -5 la 0 gr.C; temperaturi maxime: 4 la 9 gr.C

**Sub 1800 m:** temperaturi minime: 0 la 3 gr.C; temperaturi maxime: 9 la 15 gr.C

**STABILITATEA şi EVOLUŢIA STRATULUI de ZĂPADĂ:**

**La altitudini de peste 1800 m: RISC ÎNSEMNAT (3)**

Zăpada care a fost depusă în ultimele 24 de ore, de până la 10 cm, este puţin stabilizată, fiind depusă şi sub formă de plăci de vânt, mai ales pe versanţii cu expoziţie nordică, iar pe văi şi în zonele adăpostite se păstreză depozitele însemnate. Datorită insolaţiei şi a temperaturilor care vor continua să crească, stratul de zăpadă se va umezi la suprafaţă, unde noaptea datorită temperaturilor uşor negative se vor forma cruste subţiri de gheaţă. Declanşarea avalanşelor de topire, inclusiv a celor spontane, este posibilă la o supraîncărcăre oricât de slabă cu turişti sau schiori, ce pot disloca primii 20-30 cm din strat, mai ales pe pantele cele mai înclinate, putând antrena astfel în cazuri izolate şi straturile mai vechi din plăcile de vânt, generand astfel avalanşe de dimensiuni mai mari.

**La altitudini mai mici de 1800 m**: **RISC MODERAT (2)**

 Vremea caldă, cu temperaturile pozitive inclusiv în timpul nopţii va duce în continuare la topirea stratului. La altitudinile mai mici de 1600 metri este deja uneori discontinuu. Se pot declanşa avalanşe de topire, atât spontane cât şi în condiţii de supraîncărcări oricât de mici, mai ales pe pantele înclinate.

**Notă: RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de inclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**GNM CJ Argeş** informează telefonic despre **un incident de mediu apărut la Centrala Hidroelectrică Vidraru în data de 03.04.2018, prin scurgeri de ulei într-un canal pluvial care duce către râul Argeş. S-au scurs circa 30 litri ulei**. A fost stopată scurgerea, s-au montat 4 baraje de retenţie pe acest canal pluvial împrăştiindu-se material absorbant. GNM CJ Argeş a stabilit măsuri de ecologizare urmând a se monitoriza realizarea acestora.

**ABA Argeş Vedea Piteşti** revine cu informaţii suplimentare cu privirea la poluarea accidentală din data de 18.03.2018, în jurul orei 19.30, ca urmare scurgerilor de produs petrolier (ţiţei) pe Valea Ciorila (afl.stanga al r.Vedea).

 - Firma Envirotech Constanţa a intervenit în data de 02.04.2018 astfel:

- Au colectat materialul infestat şi au continuat să cureţe malurile Pârâului Ciorica, în aval de podul de la Chilia;

- S-a aplicat absorbant biodegradabil pe pârâul Ciorica în aval de podul Chilia;

- S-au colectat barajele infestate din aval de podul de la Chilia şi s-au aplicat patru baraje formate din cordoane absorbante;

- S-au colectat în saci de plastic, material infestat din zona împadurită, din apropierea cordoanelor absorbante;

- S-au aplicat batiste absorbante în zona lizieră pădure şi pe terenul arabil;

- Lucrările de ecologizare din zonă continuă.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 02.04.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Cluj** informează **telefonic în data de 03.04.2018, despre un incendiu produs la depozitul de stocare temporară de deşeuri menajere al Regiei Autonome a Domeniului Public Cluj Napoca, jud Cluj. Incendiul a fost pe o suprafaţă de 100 mp** şi la acest moment este stins.

1. **În domeniul solului şi vegetaţiei**

**ABA Dobrogea Litoral şi GNM Constanţa**, informează că î**n data de 01.04 ora 13:40 în zona Mun. Constanţa, jud Constanţa, s-a produs o poluare cu produs petrolier din cauza coroziunii conductei de ţiţei Constanţa -Bărăganu-km.9, aparţinând societăţii Conpet SA**. A fost afectată o suprafaţă de 10 mp. S-a oprit pomparea, s-a redus presiunea, s-a izolat tronsonul conductei (închidere vane de secţionare). Se intervine la conductă în vederea remedierii (montare cep).

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 31.03.2018 - 01.04.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare**